armvectores/hy_wikipedia_2023 huggingface dataset:
Բուչա

Բուչա (ուկրաիներեն՝ Буча), մարզային նշանակության քաղաք Ուկրաինայի Կիևի մարզում։
Բնակչությունը՝ ▲35 162 մարդ (հունվարի 1, 2019)։ Բնակավայրը զբաղեցնում է 26,57 կմ²։
2022 թվականի մարտին՝ Ռուսաստանի Ուկրաինա ներխուժման, ռուսական զորքերը նահանջից առաջ ռուսները գնդակահարել են մոտավորապես 280 քաղաքաբնակների։


== Ռուս-ուկրաինական պատերազմ ==

2022 թվականի փետրվարի 24-ից՝ Ուկրաինա Ռուսաստանի ներխուժման սկսվելուց հետո, քաղաքը գտնվում էր ռուսական բանակի հարվածների տակ։ Քաղաքին մեծ վնաս էր հասցվել, բազմաթիվ բնակելի տներ էին ավերվել։
2022 թվականի մարտի 22-ին Կիևի մարզային ռազմական վարչակազմի ղեկավար Ալեքսանդր Պավլյուկը հայտարարեց, որ Բուչա քաղաքը գտնվում է ռուսական բանակի վերահսկողության տակ։
2022 թվականի մարտի 31-ին Բուչան ազատագրվեց ռուսական բռնազավթումից։ Քաղաքում հայտնաբերվեցին խաղաղ բնակիչների բազմաթիվ դիակներ, այդ թվում՝ մեջքի ետևում կապած ձեռքերով։ Սպանվածների թվում էին կանայք և երեխաներ։
Ապրիլի 4-ին Ուկրաինայի ներքին գործերի նախարարի խորհրդական Վադիմ Դենիսենկոն հայտնեց, որ Բուչա քաղաքում ռուսական զորքերի կողմից բռնազավթման ժամանակ զոհվել է առնվազն 400 մարդ։
Ապրիլի 7-ին Բուչայի քաղաքապետ Անատոլի Ֆյոդորուկը հայտնեց, որ զոհված բնակիչների գրեթե 90% մոտ հայտնաբերվել են ոչ թե բեկորային, այլ գնդակային վնասվածքներ։
Ապրիլի 7-ին ռուսական Meduza առցանց լրատվամիջոցը հրապարակեց դրանից տեսանյութ, որը նկարահանվել է 2022 թվականի մարտի 23-30-ը Բուչայում. այն ապացուցում է, որ մարդիկ սպանվել են ռուսաստանցիների կողմից քաղաքի բռնազավթման ժամանակ։


== Բնակչություն ==


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սենտ Նորդ (կանտոն)

Սենտ Նորդ  (ֆր.՝ Saintes-Nord), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Սենտ օկրուգի մեջ։ Համաձայն 2006 թվականի մարդահամարի կանտոնի բնակչությունը 16068 մարդ էր։Կանտոնի համարը 1734 է։ Կանտոնում կա 6 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Քորոր (քաղաք)

Քորոր (անգլ.՝ Koror City), Ամերիկայի Միացյալ Նահանգներին ազատ կամարտահայտությամբ միացած Պալաու պետության խոշորագույն քաղաքը, որտեղ ապրում է այդ երկրի բնակչության մոտավորապես կեսը (2007 թվականի տվյալներով՝ շուրջ 10,5 հազար մարդ)։ Բնակչության հիմնական ազգային (էթնիկ) խմբերն են միկրոնեզիացիներն ու ֆիլիպինցիները՝ 80 տոկոս և 19 տոկոս հարաբերակցությամբ։ Գործածվող պաշտոնական լեզուներն են անգլերենն ու պալաուերենը։
Քաղաքն ընկած է նույնանուն կղզու վրա, որը մտնում է Կարոլինյան կղզեխմբի մեջ (կղզին անվանվում է նաև Օրեոր)։ Զարգացած է զբոսաշրջությունը. գործում են 22 բարձրակարգ հյուրանոց և 8 մոթել։ Նավահանգիստը գտնվում է հարևան Մալաքալ կղզում։


== Պատմություն ==
Առաջին և Երկրորդ համաշխարհային պատերազմների միջև ընկած ժամանակաշրջանում՝ ինտերբելումի տարիներին, Քորորը եղել է Ազգերի լիգայի կողմից Ճապոնիայի կառավարմանը Հարավխաղաղօվկիանոսյան մանդատով հանձնված կղզեխմբի մայրաքաղաքը։ Այնուհետև դարձել է Պալաուի մայրաքաղաքը և այդ կարգավիճակը պահպանել է մինչև 2006 թվականը, երբ պետության մայրաքաղաքը տեղափոխվել է Նգերուլմուդ։


== Տեսարժան վայրեր ==
Բելաուի ազգային թանգարան
Էթփիսոն թանգարան
Պալաուի բարձրագույն դպրոց
Պալաուի ազգային մարզադաշտ
Պալաուի հանրային գրադարան
WCTC առևտրի կենտրոն


== Պատկերասրահ ==

		
		
		


== Կլիմա ==


== Քույր քաղաքներ ==
 Անջելես, Ֆիլիպիններ
 Դավաո, Ֆիլիպիններ
 Գեյլրոյ, Կալիֆոռնիա, ԱՄՆ
 Մանադո, Ինդոնեզիա


== Ծանոթագրություններ ==
708

708 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 708 թվականն է, 
VIII դարի 8-րդ տարին։


== Դեպքեր ==


== Ծնունդներ ==


== Մահեր ==
Տանգաուր (գյուղ, Կուգարչինսկի շրջան)

Տանգաուր (ռուս.՝ Тангаур, բաշկիրերեն՝ Дүңгәүер), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մակսակովո (գյուղ, Պավլովսկի շրջան)

Մակսակովո (ռուս.՝ Максаково), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։ Ընդգրկված է Վարեժսկի գյուղական խորհրդում։


== Պատմություն ==
Գյուղն առաջին անգամ հիշատակվել է 1629–1630 թվականների կադաստրային գրքերում Իվան Նիկիտիչ Ռոմանովի հայրենական գյուղերի շարքում, ունեցել է 6 գյուղացիական, 6 բոբիլային և 17 դատարկ։ 1676 թվականի աշխատավարձերի մատյաններում գյուղը մտել է Արեֆինի ծխի մեջ, գյուղում եղել է 8 գյուղացիական տուն։
19-րդ դարի վերջին 20-րդ դարի սկզբին գյուղը մտել է Վլադիմիրի նահանգի Մուրոմի շրջանի Արեֆինսկի վոլոստի մեջ։ 1859 թվականին գյուղում եղել է 35 տնտեսություն, 1905 թվականին՝ 42 տուն, 1926 թվականին՝ 65 տուն։
1929 թվականից գյուղը եղել է Գորկու երկրամասի Պավլովսկի շրջանի Մակսակովսկի գյուղական խորհրդի կենտրոնը, 1931 թվականից՝ Մալոիգոլկինսկի գյուղական խորհրդի կազմում, 1936 թվականից՝ Գորկու շրջանի կազմում, 1954 թվականից՝ որպես մաս Վարեժսկի գյուղական խորհրդի։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լասսեն շրջան (Կալիֆոռնիա)

Լասսեն շրջան (անգլ.՝ Lassen County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 11805 կմ² է, բնակչությունը՝ 34895 մարդ (2010 թ. տվյալներով)։ Շրջկենտրոնն է Սյուզանվիլ բնակավայրը։ Կազմավորվել է 1864 թ.։
Լադիգի (այլ կիրառումներ)

Լադիգի, կարող է վերաբերել՝

Լադիգի - գյուղ Ռուսաստանի, Սմոլենսկի մարզի Ռուդնյանսկի շրջանի կազմում
Լադիգի - գյուղ Ուկրաինայի Խմելնիցկիի մարզի Ստարոկոնստանտինովի շրջանում
Հարավային կղզի (Նոր Զելանդիա)

Հարավային կղզի (անգլ.՝ South Island, մաորի՝ Te Wai-pounamu, Տե-Վաի-Պոունամու, 1840-ական թվականներին նաև Նոր Մանսթեր), Նոր Զելանդիայի ամենամեծ կղզին (ըստ մեծության՝ երկրորդը Հյուսիսային կղզին է)։


== Աշխարհագրություն ==
Կղզու մակերեսը 150 437կմ² է։ Ըստ իր մեծության՝ աշխարհի 12-րդ կղզին է։
Կուկի նեղուց՝ նեղուց, որը Հարավային և Հյուսիսային կղզիները բաժանում է իրարից։

Արևմտյան ափի երկայնքով ձգվում է Հարավային Ալպեր լեռնաշղթան։ Այստեղ է գտնվում ձյունապատ Կուկի լեռը, որը Նոր Զելանդիայի ամենաբարձր կետն է (3724 մ)։ Այս կղզու 18 պիկերը 3000 մետրից ավելի բարձրություն ունեն։ Լեռներում հաշվվում է 360 սառցադաշտ, որոնցից խոշորագույնները Թասմանի, Ֆրանց-Իոսիֆի, Ֆոքսի սառցադաշտերն են։ Պլեյստոցենային սառցե դարաշրջանում սառցադաշտերը մեծ հզորություն ունեին, անընդհատ գահավիժում էին դեպի Քենթբերիսկի հարթավայր և զբաղեցնում էին ժամանակակից Օտագո պրովինցիայի հարավի զգալի մասը։ Այս շրջաններին բնորոշ են U-աձև հովիտները, խիստ մասնատված ռելիեֆը և սառը լճերը, որոնք ձգվածձև ունեն (Տե-Անաու, Մանապոուրի, Ուակատիպու և Հավեա)։ Այստեղ է գտնվում նաև Նոր Զելանդիայի ամենաբարձր ջրվեժներից մեկը՝ Սազերլենդը, որն ունի 580 մ բարձրություն։
Այստեղ տեղակայված են այնպիսի էնդեմիկ տեսակների արեալներ, ինչպիսին է կեա (Nestor notabilis) թութակը։


== Բնակչություն ==
2010 թվականի տվյալների համաձայն՝ այստեղ բնակվում է 1 038 600 մարդ, որը կազմում է ողջ Նոր Զելանդիայի բնակչության մոտավորապես 24 %-ը։ Ամենախոշոր քաղաքները Քրայստչերչը և Դանիդինն են։


== Ծանոթագրություններ ==


== Արտաքին հղումներ ==
Նոր Զելանդիայի ատլաս (անգլ.)
Բելիանով

Բելիանով , Բելյանով, լեռ Զանգեզուրի լեռնաշղթայում։ Բարձրությունը մոտ 1062 մ է։ Նշանակված է Կովկասի 5-վերստանոց քարտեզում։


== Ծանոթագրություններ ==
Սաառե (գյուղ, Պուհյա շրջան)

Անվան այլ կիրառումների համար տե՛ս՝ ՍաառեՍաառե (էստ․՝ Saare), գյուղ Էստոնիայի Տարտումաա նահանգի Պուհյա շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մի՛ կրակեք սպիտակ կարապների վրա (ֆիլմ)

«Մի՛ կրակեք սպիտակ կարապների վրա» (ռուս.՝ «Не стреляйте в белых лебедей»), 1980 թվականի խորհրդային գեղարվեստական հեռուստաֆիլմ, որը նկարահանել է  ռեժիսոր Ռոդիոն Նահապետովը Բորիս Վասիլևի «Մի՛ կրակեք սպիտակ կարապների վրա» վեպի հիման վրա։


== Սյուժե ==
Եգոր Պոլուշկինն (Ստանիսլավ Լյուբշին) ապրում է գյուղում, համագյուղացիներն ու կինը նրան անվանում են Бедоносец (թարգմ․՝ դժբախտություն բերող)։ Այն ամենը, ինչ նա ձեռնարկում է, ցանկացած աշխատանք կամ գործ ավարտվում է թյուրիմացությամբ։ Եգորը բոլորովին նման չէ համագյուղացիների, որոնք գործնական են ու սառը դատող։ Պոլուշկինը օժտված է իսկական նկարչի տաղանդով, ունի իր սեփական հայացքը կյանքի նկատմամբ։ Երկար որոնումներից հետո Պոլուշկինը վերջապես գտնում է իր կոչումը․ նա սկսում է աշխատել որպես  անտառապահ։ Եգորի միակ ընկերները սպիտակ կարապներն են, որոնց մասին նա հոգ է տանում հատուկ քնքշությամբ։ Բայց մի օր անտառ են գալիս որսագողերը, որոնք սպանում են կարապներին։


== Արտադրություն ==
Ֆիլմը նկարահանվել է Բելառուսական ԽՍՀ Բորիսովսկի շրջանի Գլիվինո գյուղում, ինչպես նաև Մոսկվայի մարզի Սերպուխովսկի շրջանի Պուշչինո քաղաքի մոտակա գյուղերում՝ Գրիզլովոյում, Սելինոյում, Մեշչերինովոյում և Օկա գետի վրա։


== Դերերում ==


== Նկարահանող խումբ ==
Սցենարի հեղինակ՝ Կիրիլ Ռապոպորտ, Բորիս Վասիլև
Ռեժիսոր՝ Ռոդիոն Նահապետով
Օպերատոր՝ Նիկոլայ Նեմոլյաև
Նկարիչ՝ Վլադիմիր Արոնին
Կոմպոզիտոր՝ Իսահակ Շվարց


== Ծանոթագրություններ ==
Պրիմորկա (Նեկլինովսկի շրջան)

Պրիմորկա (ռուս.՝ Приморка ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Պրիմորսկի գյուղական համայնքի կենտրոնի կազմի մեջ։ 
2002 թ. տվյալներով բնակչությունը կազմում է 3786 մարդ։
Դաս (այլ կիրառումներ)

Դաս, կարող է վերաբերել՝

Դաս - դպրոցում ուսումնական աշխատանքի կազմակերպման ձև, երբ պարապմունքները տարվում են սովորողների կայուն կազմի՝ դասարանի հետ, կայուն դասացուցակով՝ օգտագործելով սովորողների կոլեկտիվ ու անհատական աշխատանքը՝ կիրառելով ուսուցման տարբեր մեթոդներ
Դաս - մունիցիպալիտետ Իսպանիայում, մտնում է Ժիռոնա նահանգի մեջ և Տառագոնա ինքնավար միության կազմի մեջ
Դաս - եկեղեցում որոշակի դասին հատկացված համապատասխան տեղը կամ բաժանմունքը (կանանց դաս, տղամարդկանց դաս, «հավատացելոց և կամ մկրտված քրիստոնեաներու» աղոթքի դաս և այլն)
Դաս - Կարգաբանության աստիճան կամ Կարգաբանության միավոր, տաքսոն
Դաս - որոշակի պայմանի բավարարող կոնկրետ կամ վերացական առարկաների համախումբ
Դաս - 1992 թվականին «TX-I» ստուդիայի նկարահանած հայկական ֆիլմ
Դաս - Օբյեկտ կողմնորոշված ծրագրավորման մեջ օբյեկտներ ստեղծելու համար ընդարձակելի ծրագիր-կոդ-կաղապար
Դերենիկ Ապրեսյան

Դերենիկ Զաքարի Ապրեսյան (1899, Թաթլու (Աղստևի շրջան), Ղազախի գավառ, Ելիզավետպոլի նահանգ, Ռուսական կայսրություն - փետրվարի 23, 1939(1939-02-23), Մոսկվա, ԽՍՀՄ), խորհրդային կուսակցական և պետական գործիչ, Ուզբեկական ԽՍՀ ներքին գործերի ժողովրդական կոմիսար (19.08.1937-21.11.1938), պետական անվտանգության մայոր (20.12.1936) ։ Եղել է ԽՍՀՄ ներքին գործերի ժողովրդական կոմիսարիատի հատուկ եռյակի կազմում։


== Կենսագրություն ==
Ծնվել է 1899 թվականին Ղազախստանի Էրիվանի նահանգի Թաթլի գյուղում, քահանայի ընտանիքում։ Ավարտել է ծխական դպրոցը։ 1919-1920 թվականներին սովորել է Անդրկովկասյան համալսարանի (Թիֆլիս) բժշկական ֆակուլտետում։
1921 թվականի հունիսին ավարտել է Յ․ Սվերդլովի անվան կոմունիստական համալսարանը։
1917-1918 թվականներին Հայ Յեղափոխական Դաշնակցության ակտիվ մասնակից։  1918-1920 թվականներին Կարմիր բանակի կազմում կռվել է Հայաստանում։
1919 թվականին անդամակցել է ՌԿԿ(Բ)-ին։  1920-1921 թվականներին Մոսկվայի վառելիքի կառավարման մատակարարման բաժնի վերահսկիչ։
1921-1926 թվականներ՝ տնտեսական և կուսակցական աշխատանքներ`Տրանս-Բաալիկի մարզային կոմիտեի քարոզչական բաժնի ղեկավար (1921-1922), 1922 թվականից ԽՄԿԿ-ի Մերձամուրյան նահանգային բյուրոյի պատասխանատու քարտուղար։
1926 թվականից աշխատանքի է անցել Միացյալ պետական քաղաքական կառավարությունում։ 5-րդ բաժանմունքի լիազոր, 2-րդ բաժանմունքի ավագ լիազոր, ՄՊՔԿ 7-րդ, 3-րդ, 4-րդ բաժինների պետի օգնական։
1937 թվականի օգոստոսից մինչև 1938 թվականի նոյեմբեր՝ Ուզբեկական ԽՍՀ ներքին գործերի ժողկոմ։ Այդ ժամանակաշրջանը նշվում է հատուկ եռյակի կազմի մեջ մտնելով, որը ստեղծվել է ԽՍՀՄ ներքին գործերի նախարարության 30.07.1937 № 00447 հրամանով և ստալինյան ռեպրեսիաներում ակտիվ մասնակցությամբ։
1937 թվականի դեկտեմբերի 12-ի ընտրությունների արդյունքում ընտրվել է Ուզբեկստանի ԽՍՀ-ի առաջին գումարման Գերագույն խորհրդի պատգամավոր։
ԽՍՀՄ Ներքին գործերի ժողովրդական կոմիսարիատ 1938 թվականի նոյեմբերի 20-ին ձերբակալվել է «Գերմանիայի, Ճապոնիայի, Իտալիայի օգտին ահաբեկչական գործողություններում լրտեսության մեղադրանքով»։
1939 թվականի փետրվարի 22-ին ԽՍՀՄ Գերագույն դատարանի ռազմական կոլեգիան Ապրեսյանին դատապարտեց մահապատժի։ Նույն օրը  Մոսկվայի մերձակա «Կոմմունարկա» ուսումնական կենտրոնում գնդակահարեցին։
Ռեաբիլիտացիա չի եղել։


== Ընտանիք ==
Ստեփան Զաքարի Ապրեսյան (ծնվել է Կողթում), Նյու Յորքի խորհրդային օտարերկրյա հետախուզության բնակիչ, Դ. Զ. Ապրեսյանի եղբայրը, լեզվաբան և թարգմանիչ էր, ըստ որոշ տվյալների գիտեր մոտ 50 լեզու։
Յուրի Դերենիկի Ապրեսյան (ծնվել է 1930 թվականին), Դերենիկ Ապրեսյանի որդին, խորհրդային և ռուս հայտնի լեզվաբան։


== Ծանոթագրություններ ==


== Գրականություն ==


== Արտաքին հղումներ ==
Լեբյաժի (գյուղ, Ուֆիմսկի շրջան)

Լեբյաժի (ռուս.՝ Лебяжий, բաշկիրերեն՝ Лебяжий), գյուղ Ռուսաստանի, Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 222 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերեմզա (գետ)

Չերեմզա (ռուս.՝ Черемза), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի ձախ ափին՝ 616 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պիչեռնո

Պիչեռնո (իտալերեն՝ Picerno), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 6223 մարդ, բնակչության խտությունը կազմում է 79 մարդ/կմ²։ Զբաղեցնում է 29 կմ² տարածք։ Փոստային ինդեքսն է՝ 85055։ Հեռախոսային կոդը՝ 0971։


== Ծանոթագրություններ ==
Շենգավիթ (էլեկտրադեպո)

Անվան այլ կիրառումների համար տե՛ս՝ Շենգավիթ (այլ կիրառումներ)
«Շենգավիթ», Երևանի մետրոպոլիտենի էլեկտրադեպո, որը շահագործման է հանձնվել 1985 թ. դեկտեմբերի 26-ին։


== Նկարագրություն ==
Դեպոյին կից գտնվում է «Չարբախ» միաուղի կայարանը, որի միջոցով իրականացվում է երթևեկություն դեպի «Շենգավիթ» կայարան։
Մինչև «Շենգավիթ» էլեկտրադեպոյի բացումը՝ 1981-1985 թվականներին, Երևանի մետրոպոլիտենն աշխատում էր առանց լիարժեք դեպոյի. գնացքների տեխնիկական սպասարկման համար օգտագործվում էին «Սասունցի Դավիթ» կայարանի մոտի երկու փակուղիները։ Դեպոյի բացումից հետո դրանք վերածվեցին վագոնների լվացման կետերի։
«Շենգավիթ» էլեկտրադեպոյում կա 16 ուղի էլեկտրաշարժակազմերի համար (եզրային հատվածը, որտեղ կարող է տեղավորվել ևս 4 ուղի, դատարկ է), ինչպես նաև շարժիչադեպո։ Դեպոյի հարևանությամբ, առանձին տարածքում, գտնվում են շարժակազմերի նորոգման համար նախատեսված միացյալ արհեստանոցները։
1999 թվականի տվյալներով՝ դեպոյում կար 70 վագոն։


== Շարժակազմեր ==
81-714 - 1981-1998 թվականներին
81-717 - 1981 թվականից
81-71M - 2011 թվականից


== Տես նաև ==
Երևանի մետրոպոլիտեն
Տրանսպորտը Երևանում


== Ծանոթագրություններ ==
Անձևացիներ

Անձևացիներ, Անձավացիներ, նախարարական տոհմ Հին Մեծ Հայքի համանուն գավառում։ Ըստ Մովսես Խորենացու, Անձևացիների նախարարությունը հաստատել Է Հայոց ավանդական Վաղարշակ թագավորը։ Ըստ Ղ. Ինճիճյանի, նախարարությունը իր անունն ստացել է Անձևացիք գավառից։ Հայաստանի հոգևոր և քաղաքական կյանքում մեծ դեր ուներ այս տոհմը։ 4-րդ դարի Գրիգոր Լուսավորչին համագործակցում էր Անձևացի մի իշխան՝ կռվելով Արձան քրմապետի դեմ։ Գահնամակում կարևոր տեղ է հատկացված Անձևացիների նախարարությանը, որն ուներ 2 ճյուղ և հայ զորքին տալիս էր 500 զինվոր։ Պապ թագավորի հավատարիմ զինակիցներից էր Գնել Անձևացին։ Անձևացիները մասնակցել են 451- 484 թվականների ազատագրական շարժումներին՝ զորավիգելով հայրենասեր ուժերին։ Ղևոնդ պատմիչը 8-րդ դարի կեսերին հիշում է նշանավոր զորավար, հայ իշխան Տաճատ Անձևացուն (մահացել ՝ 784 թվականին)։ 9-10- րդ դարերում Թովմա Արծրունին Անձևացիներին հիշում է որպես հայրենիքի հավատարիմ պաշտպանների, որոնք ետ են վանել իսլամադավան տիրողների հարձակումները։ 9-րդ դարի վերջից Անձևացիների տոհմը, որ առանձիև իշխանություն Էր, ենթարկվեց Արծրունիներին՝ պահպանելով կիսանկախ վիճակը։ 9-10-րդ դարերի դարերի քաղաքական գործիչ և մատենագիր էր Ատոմ Անձևացին։ 10-րդ դարում գավառի եպիսկոպոսն էր Գրիգոր Նարեկացու հայրը` Խոսրով Անձևացին։


== Գրականություն ==
Մովսես խորենացի, Պատմություն Հայոց, Ե., 1968 թվական
Թովմա Արծրունի, Պատմութիւն Տանն Արծրունեաց, ԱՊԲ, 1887 թվական
Ոսկյան Ուսումնասիրություններ հայ նախարարություններու մասին, Վնն., 1955 թվական
Թաղիկ (այլ կիրառումներ)

Թաղիկ, կարող է վերաբերել՝

Թաղիկ - գյուղ Արևմտյան Հայաստանում, Բիթլիսի վիլայեթի Խիզանի գավառակում։ Տեղի հայերին թուրքերը կոտորել են 1895 թվականի ջարդերի ժամանակ։
Թաղիկ - գյուղ Արևմտյան Հայաստանում, Վանի վիլայեթի Աղբակի գավառում։ Բնակչության մասին տվյալներ չեն պահպանվել։
Թաղիկ - գյուղ Արևմտյան Հայաստանում, Վանի վիլայեթի Գյավաշի գավառում։ Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին։
Level of Concern

«Level of Concern» (անգլ.՝ «Մտահոգության մակարդակ»), ամերիկյան Twenty One Pilots դուետի սինգլ, որը թողարկվել է 2020 թվականի ապրիլի 9-ին Fueled by Ramen լեյբլում։ Այն դենս ռոք երգ է, որի պրոդյուսերները խմբի ֆրոնտմեն Թայլեր Ջոզեֆը և Mutemath ալտերնատիվ ռոք խմբի անդամ Փոլ Մինին են։ Երգի տեքստը կապված է 2019-2020 կորոնավիրուսի համավարակի հետ, որի ընթացքում երգը գրվել և ձայնագրվել է։ Սինգլից ստացած ամբողջ գումարն օգտագործվելու է բարեգործական նպատակներով՝ օգնելու կենդանի ձայնագրությամբ երաժշտական հաստատություններին և դրանցում ներգրավված այլ մարդկանց, ովքեր տառապում են կարանտինային միջոցների և COVID-19-ի հետ կապված հանրային ժողովների սահմանափակումների պատճառով։ Երաժշտական տեսահոլովակը թողարկվել է երգի հետ միասին։


== Արտադրություն ==
2020 թվականի ապրիլի 5-ին Twenty One Pilots խմբի ֆրոնտմենը՝ Թայլեր Ջոզեֆը, հայտարարել է, որ խումբը նոր երգ է թողարկելու ապրիլի 9-ին։ Դրա հետ միասին նա ասել է, որ  2020 թվականի ապրիլի 8-ին Թայլերը հայտարարել է, որ սինգլը կթողարկվի հաջորդ օրը տեսահոլովակի հետ միասին։ Հաղորդագրության հետ միասին նա նաև հրապարակել է սինգլի շապիկը և երգի անվանումը։
Թայլերը նաև գրել է. «Ես մշտապես գրում եմ, սակայն, ինձ թվում է, որ այս երգը պետք է հենց հիմա թողարկվեր»։ Նա նաև ավելացրել է, որ «պարզ, բայց հուսադրող» երգն առաջինն է, որը նա գրել է էլեկտրակիթառի օգտագործմամբ։


== Երաժշտական տեսահոլովակ ==
2020 թվականի ապրիլի 9-ին թողարկվել է երգի հետ միասին թողարկվել է նաև դրա երաժշտական տեսահոլովակը։ Դրա ռեժիսորը Reel Bear Media-ն է։ Հոլովակը տեղադրվել է խմբի պաշտոնական ՅուԹյուբյան ալիքում։ Տեսահոլովակի նկարահանումներին մասնակցել են Թայլեր Ջոզեֆը, Ջոշ Դանը, Թայլերի կինը՝ Ջենա Ջոզեֆը, Ջոշի հարսնացուն՝ Դեբի Ռայանը և Թայլերի ու Ջենայի դուստրը՝ Ռոզի Ջոզեֆը։


== Կոմպոզիցիա ==
«Level of Concern»-ի հեղինակը Թայլեր Ջոզեֆն է, ով նաև երգի պրոդյուսերն է՝ Փոլ Մինիի հետ միասին։ Նրանք արդեն համագործակցել էին «Trench» ալբոմում, սակայն այս ձայնագրությունն ավելի է նման Blurryface-ին (2015)։ Այն դենս փոփ և դենս ռոք ստեղծագործություն է, որի վրա ավելացված են Դանի բիթերը։ Օմար Սանչեզը Entertainment Weekly-ից համեմատել է երգի գրուվը խմբի «Ride»-ի հետ, իսկ Քրիս Փեյնը Billboard-ից ունի «Walking on a Dream-ի ուժեղ ուղերձներ»։ Տեքստը պատմում է այն բանի մասին, որ անհրաժեշտ է հույս և լավատեսություն գտնել դժվար ժամանակներում։ Ջոզեֆը նկարագրում է այն որպես «հասարակ, բայց գեղեցիկ»։


== Իրավունքներ և անձնակազմ ==
Իրավունքներն ադապտացվել են Tidel-ից։

Թայլեր Ջոզեֆ՝ արտադրություն, ձայնագրում, երգի հեղինակ
Փոլ Մինի՝ արտադրություն
Քրիս Գերինգեր՝ մասթերինգ
Ադամ Հոուքինս՝ միքսինգ


== Հիթ-շքերթներ ==


== Ծանոթագրություններ ==
Լոզա (գյուղ, Իրշավայի շրջան)

Լոզա (ուկրաիներեն՝ Лоза), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Լոզա գյուղում բնակվում էր 1 245 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զապորոժիե (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ԶապորոժիեԶապորոժիե (ուկրաիներեն՝ Запоріжжя), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Զապորոժիե գյուղում բնակվում էր 238 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանգո (միրգ)

Մանգո մանգո բույսի պտուղը, պատկանում է աղտորազգիների ընտանիքին։
Հնդկական մանգոն ունի գյուղատնտեսական մեծ նշանակություն։ 2009 թվականին ամբողջ աշխարհում աճեցվել է հնդկական մանգոյի ավելի քան 300 տեսակ։ Դեռևս 1969 թվականին հայտնի է եղել միայն 200 տեսակ մանգո։ Մանգոյի այս տեսակի ամենախոշոր արտահանողներից մեկը Հնդկաստանն է։ Հնդկական մանգոն խավոտ է, քաղցր, կեղևը կարմիր, կանաչ կամ դեղին երանգ ունի, միջուկն ունի դեղին, կամ նարնջագույն երանգ։


== Արտադրողներ ==
Մանգոյի ծագման մասին կոնկրետ տեղեկություներ չկան։ Ենթադրաբար հնդկական մանգոն առաջացել է Պակիստանից Ինդոնեզիա ընկած տարածքում։
Հնդկաստանում հնդկական մանգոն համարվում է ազգային բուսատեսակներից մեկը։
Հնդկաստանում տարեկան հավաքում են մոտ 13,5 միլիոն տոննա մանգո (2009 թվականի տվյալներ) և Հնդկաստանը հանդիսանում է «Ալֆոնսո» տեսակի գլխավոր արտադրողը։ Եվրոպայում մանգո մշակվում է Իսպանիայում՝ Կանարյան կղզիներում։


== Կիրառում ==
Հնդկաստանում և ասիական այլ պետություններում մանգոյի պտուղները հաճախ օգտագործվում են տնային բժշկության մեջ։ Օրինակ՝ Հնդկաստանում մանգո օգտագործում են արյունահոսությունը կանգնեցնելու համար, սրտամկանի ամրացման համար և ուղեղի լավ աշխատանքի համար։
Կանաչ չհասած պտուղները իրենց մեջ մեծ քանակությամբ օսլա են պարունակում, որը պտղի հասնելուն զուգահեռ վեր է ածվում հասարակ ածխաջրի՝ բուսաշաքարի, գլյուկոզի և գարեշաքարի։ Բացի այդ չհասած մանգոն պեկտինների հարուստ աղբյուր է, սակայն պտղի մեջ կորիզի ձևավորումից հետո դրա քանակը կտրուկ նվազում է։ Նրա պարունակության մեջ եղած կիտրոնաթթվի, թրթնջկաթթվի, սաթաթթվի և խնձորաթթվի շնորհիվ չհասած պտուղը շատ թթու համ է ունենում։ Կանաչ մանգոն հարուստ է նաև վիտամին С-ով (15 մգ պարունակում է այնքան С վիտամին, որքան 30 մգ լայմի մեջ), կան նաև այլ վիտամիններ։
Հասուն պտուղը իր համով քաղցր է և ունի շատ հաճելի համ։ Նրա մեջ կան շատ վիտամիններ և ածխաջրեր և քիչ թթուներ։


== Սննդային արժեք ==
Մանգոյի 100 գրամ միջուկը պարունակում է մոտ։

Էներգետիկ արժեք, 270 ջոուլ / 70 Կկալ
Սպիտակուցներ՝ 0,51 գր
Ճարպեր՝ 0,27 գր
Ածխաջրեր
Շաքար՝ 14,8 գր
Սննդային մանրաթելեր՝ 1,8 գր
Վիտամիններ և միկրոտարրեր
Թիամին (В1)՝ 0,058 մգ (4 %)
Վիտամին B2 (В2)՝ 0,057 մգ (4 %)
Վիտամին B3 (В3)՝ 0,584 մգ (4 %)
Պանտոտենաթթու (В5)՝ 0,160 մգ (3 %)
Վիտամին B6 ՝ 0,134 մգ (10 %)
Վիտամին B9 (B9)՝ 14 մգ (4 %)
Վիտամին C՝ 27,7 մգ (46 %)
Կալցիում՝ 10մգ (1 %)
Երկաթ՝ 0,13 մգ (1 %)
Մագնեզիում՝ 9 մգ (2 %)
Ֆոսֆոր՝ 11 մգ (2 %)
Կալիում՝ 156 մգ (3 %)
Ցինկ՝ 0,04 մգ (0 %)


== Ծանոթագրություններ ==


== Արտաքին հղումներ ==
Манго // Ломбард — Мезитол. — М. : Советская энциклопедия, 1974. — (Большая советская энциклопедия : [в 30 т.] / гл. ред.  А. М. Прохоров ; 1969—1978, т. 15).
Елена Волошина։ «Манго – король фруктов»։ Телеканал «RuDom TV»  
Манго — национальный фрукт Индии // Индийский вестник : Бюллетень посольства Индии в России. — 2009. — Սեպտեմբեր.
«Mangos,raw»։ National Nutrient Database for Standard Reference Legacy Release (անգլերեն)։ United States Department of Agriculture, Agricultural Research Service։ Արխիվացված է օրիգինալից 2019-02-14-ին։ Վերցված է 2019-12-15
Ազարիա Ջուղայեցի (տաղերգու)

Անվան այլ կիրառումների համար տե՛ս՝ Ազարիա Ջուղայեցի (այլ կիրառումներ)Ազարիա Ջուղայեցի (ծննդյան և մահվան թվականները անհայտ), XVI-XVII դարերի հայ տաղերգու։
Ենթադրվում է, որ նույն ինքը՝ Սսի կաթողիկոս Ազարիա Ա Ջուղայեցին է։ Մեզ է հասել 7 տաղ՝ մեծ մասամբ կրոնական բովանդակությամբ։


== Ուշագրավ աշխատանքներ ==
Առավել ուշագրավ է «Տաղ վասն գինւոյ յԱզարիայէ ասացեալ» երկը, ուր հեղինակն արտահայտել է աշխարհիկ տրամադրություններ, օգտագործել ժողովրդական լեզվի ու բանաստեղծության տարրեր։


== Գրականություն ==
Կոստանյանց Կ., Նոր ժողովածու, պր. 4, Վաղարշապատ, 1903։
Անասյան Հ. Ս., Հայկական մատենագիտություն, հ. 1, Ե., 1959, էջ 268—72։


== Ծանոթագրություններ ==
Լիսվելդ (համայնք)

Լիսվելդ (հոլ.՝ Liesveld ( արտասանություն)), համայնք Նիդերլանդների Հարավային Հոլանդիա մարզում։ Տարածքը 41,07 կմ² է, բնակչությունը՝ 9.824 (2011 թ.)։ Մեկ շնչի տարեկան միջին եկամուտը 12.800 եվրո է։
Սուրբ Գևորգի շքանշան (Ֆաբերժեի ձու)

«Սուրբ Գևորգի շքանշան» (ռուս.՝ Орден Святого Георгия), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1916 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է մորը՝ այրիացած կայսրուհի Մարիա Ֆեոդորովնային։ Այն միակ կայսերական ձուն է, որը կարողացել է կայսրուհին իր հետ արտասահման տանել։
Այսօր «Սուրբ Գևորգի շքանշան» կայսերական ոսկերչական ձուն պատկանում է Վեկսելբերգին ֆոնդին։ Պահպանվում և ցուցադրվում է Ֆաբերժեի թանգարանում (Նարիշկինների և Շուվալովների պալատ, Սանկտ Պետերբուրգ, Ռուսաստան)։


== Դիզայն ==
«Սուրբ Գևորգի շքանշան» ոսկերչական ձուն ստեղծվել է կայսրին Սուրբ Գևորգի շքանշանով պարգևատրելու հիշատակին։
Սպիտակ էմալով պատված ձվի մակերևույթին կանաչ ցանց և Սուրբ Գևորգի շքանշանի ժապավենն է պատկերված։ Ձվի գագաթը պսակված է Մարիա Ֆեոդորովնայի արծաթե միացագրով՝ զարդարված կանաչ զարդաքանդակներով։ Հակադիր ծայրին գրված է ստեղծման տարեթիվը՝ «1916»: Ձուն ունեցել է ցանցկեն տակդիր։


== Անակնկալ ==
«Սուրբ Գևորգի շքանշան» ոսկերչական ձվի վրա տեղադրված հատուկ կոճակը սեղմելիս բացվում են ձվի վրայի մեդալիոնները։ Դրանց տակ երևում են Նիկոլայ II կայսեր և արքայազն Ալեքսեյ Նիկոլաևիչի ջրաներկ դիմանկարները։


== Պատմություն ==
Նիկոլայ II կայսրը «Սուրբ Գևորգի շքանշան» կայսերական ոսկերչական ձուն նվիրել է մորը՝ Մարիա Ֆեոդորովնային՝ 1916 թվականին՝ Զատկի տոնին։
Երկու տարի անց՝ 1919 թվականին Մարիա Ֆեոդորովնան «Մալբորո» բրիտանական նավով տարագրվում է Ռուսաստանից՝ իր հետ Դանիա տանելով միակ կայսերական ձուն՝ «Սուրբ Գևորգի շքանշանը»։
1928 թվականին կայսրուհու մահից հետո ձուն անցնում է նրա դստերը՝ Քսենիա Ռոմանովային։ Վերջինիս մահից հետո նրա որդին՝ Վասիլի Ռոմանովը ձուն վաճառում է Սոթբիս աճուրդի տանը։ 1978 թվականին «Ֆորբս» ընկերության հավաքածուի մի մասն էր կազմում ձուն։ 2004 թվականին Սոթբիս աճուրդի տանից ձուն գնում և հայրենիք է վերադարձնում Վիկտոր Վեկսելբերգը։


== Տես նաև ==
Ֆաբերժեի ձվեր


== Ծանոթագրություններ ==


== Արտաքին հղումներ ==
На сайте музея Archived 2017-04-04 at the Wayback Machine.
Яйцо с Георгиевским Крестом, 1916 Archived 2012-10-08 at the Wayback Machine.
Императорские пасхальные яйца Фабрже(չաշխատող հղում)
Էրազմի կամուրջ

Էրազմի կամուրջը (հոլ.՝ Erasmusbrug), կայմապարաններով կամուրջ, որն անցնում է Մաաս գետի վրայով։ Գտնվում է Ռոտերդամ քաղաքի կենտրոնում։ Ծովի կողմից առաջին կամուրջն է։ Իր անսովոր դիզայնի և նշանավոր ասիմետրիկ խարիսխի շնորհիվ արագ դարձավ քաղաքի խորհրդանիշներից մեկը («Կամուրջ Կարապ»)։
Կամրջի նախագիծը ներկայացրել է ճարտարապետ Վան Բերկելը։ Կամրջի երկարությունը 802 մետր է, իսկ պիլոնի բարձրությունը` 139 մետր։
Գետի հարավային մասում, որը քաղաքի կենտրոնից ավելի հեռու, գտնվում է բացովի կամուրջ, որը համարվում է Արևմտյան Եվրոպայի ամենամեծն ու ամենածանրը։ Կամրջի շինարարության վրա ծախսվել է ավելի քան 163 միլիոն եվրո։ 1996 թվականի սեպտեմբերի 6-ին կամուրջը պաշտոնապես բացվել է և անվանվել Թագուհի Բեատրիկս։ 1996 թվականի հոկտեմբերին կամուրջը սպասարկում էր միայն ավտոմոբիլային երթուղին։ Սակայն, շուտով պարզ դարձավ, որ Էրազմի կամուրջը  բավականաչափ դիմացկուն չէ։ Այդ իսկ պատճառով որոշում կայացվեց կամուրջը ամրացնելու նպատակով ավելացնել լրացուցիչ ամուր  ձգաձողեր։


== Պատկերասրահ ==

		
		
		


== Կամուրջը կինոնկարներում և ֆիլմերում ==
1998 թվականին կամրջի մոտ կատարվեցին «Ո՞վ եմ ես» ֆիլմի նկարահանումները՝ Ջեկի Չանի մասնակցությամբ։
2005 թվականին կամրջի վրայով թռան մի քանի ինքնաթիռներ՝ ժամանակակից Red Bull Air Race շրջանակներում։
2005 թվականին կամուրջը հարթակ հանդիսացավ DJ Tiesto ելույթների համար։
2010 թվականին   Տուր դը Ֆրանս հեծանվորդների վազքուղին անցավ կամրջի վրայով։


== Ծանոթագրություններ ==


== Արտաքին հղումներ ==
Erasmusbrug ՅուԹյուբում
Էկոցենտրիզմ

Էկոցենտրիզմ, շրջակա միջավայրի պահպանության գաղափարախոսություն է, որը դիտարկում է վայրի բնության պահպանությունը որպես ինքնուրույն արժեք` մարդկության օգտագործման ցանկացած չափանիշներից անկախ` գերակայությունը տալով այդ արժեքին, մարդկության նպատակների և կարիքների դիմաց։ Բնությունը, էկոլոգիական հավասարակշռությունը ընկալվում են որպես հատուկ արժեք։ Էկոցենտրիզմի ներկայացուցիչներին հատուկ է բնության առջև խոնարհվելը, կրոնականին մոտ, և բնության ընկալումը որպես գործունեության սուբյեկտի, որն ունի սեփական նպատակներ և ունի բարոյական իրավունքներ։
Էկոցենտրիզմի սահմաններում վայրի բնության պահպանությունը իրականացվում է ոչ թե հասնելու մարդկության տեսանկյունից արժեք ներկայացնող ինչ-որ նպատակների, այլև հենց բնության համար։ Այս դեպքում բնության պահպանվող տարածքների ստեղծումը ենթադրում է գիտական, ռեկրեացիոն կամ ինչ-որ այլ վերահսկողության և այդ տարածքների օգտագործման բացառում և բնական գործընթացների լիարժեք ազատության թույլատրում։
Չնայած, որ բիոցենտրիզմը համարվում է էկոցենտրիզմիհոսանքներից մեկը, էկոցենտրիզմի և կենսացենտրիզմի տերմիններրը հանդես չեն գալիս խիստ բաժանված ձևով և կարող են օգտագործվել որպես հոմանիշներ։


== Արտաքին հղումներ ==
Ecospheric Ethics Archived 2013-06-08 at the Wayback Machine.
Marginalization of Ecocentrism
Նովի Կալչիր

Նովի Կալչիր (ռուս.՝ Новый Кальчир, բաշկիրերեն՝ Яңы Кәлсер), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 182 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կառլեն Միրզոյան

Կառլեն Գալուստի Միրզոյան (սեպտեմբերի 21, 1937(1937-09-21), Երևան, Հայկական ԽՍՀ, ԽՍՀՄ), հայ դիրիժոր, բանահավաք, թառահար։


== Կենսագրություն ==
Կառլեն Միրզոյանը ծնվել է 1937 թվականի սեպտեմբերի 21-ին Երևանում։ 1956 թվականին ավարտել է Երևանի Ռ. Մելիքյանի անվան երաժշտական ուսումնարանը, 1965 թվականին՝ Երևանի պետական կոնսերվատորիան։
1952-1956 թվականներին նվագել է Վ. Գ. Բունիի լարային քառյակում, 1957-1960 թվականներին՝ Հայֆիլհարմոնիայի ժողովրդական գործիքների նվագախմբում։ 1969-1972 թվականներին Տաշքենդի կոնսերվատորիայում ուսումնասիրել է ուզբեկական ժողովրդական երաժշտական գործիքները, եղել է դիրիժորի պաշտոնակատար Տաշքենդի պետական ժողովրդական գործիքների նվագախմբում։
1972-1976 թվականներին եղել է Հայաստանի պարի պետական անսամբլի երաժշտական մասի ղեկավար։ 1977 թվականին հիմնադրել է Հայաստանի ժողովրդական գործիքների նվագախումբը (մինչև 1980 թվականը եղել է գլխավոր դիրիժոր), 1982 թվականին՝ «Տկզար» անսամբլը (մինչև 2001 թվականը եղել է գեղարվեստական ղեկավար և դիրիժոր)։ 2001 թվականին դարձել է Լոս Անջելեսի «Հայ քնար» ազգային երաժշտական գործիքների անսամբլի ղեկավար։


== Մրցանակներ ==
1957 – Երիտասարդության և ուսանողների համաշխային VI փառատոնի (Մոսկվա) դափնեկիր


== Մատենագիտություն ==
Անդրադարձ հայ ազգային նվագարանների պատմափաստագրությանը և «Տկզար» համույթի գործունեությանը, Երևան, 2017։


== Ծանոթագրություններ ==


== Արտաքին հղումներ ==
Կարլեն Միրզոյան, «Տկզար»
Կառլեն Միրզոյան – Ստեղծագործություններ
Վիբիտի

Վիբիտի (ռուս.՝ Выбити), գյուղ Ռուսաստանի Նովգորոդի մարզի Սոլեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հեղուկ կիսահաղորդիչներ

Հեղուկ կիսահաղորդիչներ, նյութեր, որոնք հեղուկ վիճակում օժտված են կիսահաղորդիչների հատկություններով։ Հալման պրոցեսում կիսահաղորդիչների մեծ մասի (Si, Ge և այլն) էլեկտրահաղորդականությունը զգալիորեն աճում է՝ հասնելով մետաղներին բնորոշ արժեքների, իսկ որոշ մասինը՝ նվազում (Hg, Se) կամ մնում նույնը (Sb2, Se3 և այլն)։ Հեղուկ վիճակում պահպանվում է դրանց էլեկտրահաղորդականության ջերմաստիճանային կախման կիսահաղորդչային բնույթը։ Գոյություն ունեն նաև մի շարք հեղուկ կիսահաղորդիչներ, որոնք ջերմաստիճանի բարձրացմանը զուգընթաց կորցնում են կիսահաղորդչային հատկությունները և նմանվում մետաղների։ Օրինակ, Te-Se համաձուլվածքները պինդ վիճակում և հալվելիս կիսահաղորդիչ են։ Հետագա տաքացման ժամանակ Te-ով հարուստ համաձուլվածքի հաղորդականությունն արագ մեծանում է (այն դառնում է մետաղ), իսկ Se-ով հարուստ համաձուլվածքինը, ընդհակառակը, նվազում։
Տոկոսադրույք

Տոկոսադրույք, ֆինանսավարկային գործիքի եկամտաբերության ցուցիչ, որը պայմանագրով սահմանված ժամանակաշրջանում վճարված կամ ստացված տոկոսների և տրամադրված վարկերի կամ ավանդների գումարների հարաբերակցությունն է։ Այն բնութագրվում է ներգրավված կամ տրամադրված  դրամական միջոցների նկատմամբ հատկացված տոկոսագումարների չափը։ Տոկոսադրույքը արտահայտվում է հետևյալ նշանով՝ «%», և հաշվարկներ կատարելիս բազմապատկվում է 100-ով։
Օրինակ, առևտրային բանկը վարկ է տրամադրում իր հաճախորդին 10.000.000 դրամի չափով և ըստ պայմանագրի՝ նրանից ակընկալում է 1.200.000 դրամ տոկոսային եկամուտ։ Այս դեպքում տարեկան տոկոսադրույքը կկազմի (1.2/10) x 100% = 12%:


== Լողացող տոկոսադրույք ==
Բանկային այս տերմինն ունի երկու իմաստ`

այն որոշ պարտատոմսերի, ավանդային սերտիֆիկատների և այլնի տոկոսադրույքն է, որը փոխվում է շուկայական տոկոսադրույքին զուգընթաց և հիմնված է բազային տոկոսադրույքի վրա,
երկարաժամկետ և միջնաժամկետ վարկերի տոկոսադրույքն է, որի չափը չի ամրագրվում վարկի ամբողջ ժամկետի ընթացքում, այլ պարբերաբար վերանայվում է՝ կախված վարկային շուկայում ձևավորված իրադրության, այսինքն՝ պարտատիրոջ և փոխառուի կողմից փոխհամաձայնեցված ժամանակաշրջանում, օրինակ՝ ամիսը, եռամսյակը մեկ անգամ։


== Հաշվարկային տոկոսադրույք ==
Բանկային այս տերմինը նույնպես ունի երկու իմաստ`

տոկոսադրույք, որով առևտրային բանկերը դրամական շուկայում հաշվառում կամ զեղչում են մուրհակները։ Այն ունի հաշվարկման հետևյալ բանաձևը՝ զեղչի գումար = մուրհակի գումար x զեղչատոկոս x մարմանը մնացած օրերի թիվ։
տոկոսադրույք, որով կենտրոնական բանկը պատրաստ է հաշվառել կամ վերահաշվառել առաջնակարգ մուրհակները կամ վարկեր տրամադրել առևտրային բանկերին։ Այս գործողությունը նպաստում է դրամավարկային կարգավորման գործընթացին։


== Միջբանկային տոկոսադրույք ==
Այն իրենից ներկայացնում է տոկոսադրույք, որով հաշվարկային պալատի անդամները գնում կամ ներկայացնում են ԱՄՆ դոլար գնելու հայտ ոչ թե տարբեր ֆինանսական հաստատություններից անմիջապես մատակարարումով, այլ արժույթների հետ փոխանակելու նպատակով։


== Շուկայական տոկոսադրույք ==
Տոկոսադրույքի այս տեսակը ունի երկու իմաստ՝

տոկոսադրույք, որը որոշվում է շուկայի այն մասնակիցների կանոնավոր գնումների հիման վրա, որոնք մասնակցում են իրական գործարքներին,
տոկոսադրույք, որը ֆիրման վճարում է՝ միջոցների փոխառության նպատակով։


== Վարկային տոկոսադրույք ==
Տոկոսադրույքի այս տեսակը հանդիսանում է որոշակի ժամկետով տրամադրվող վարկի օգտագործման համար հաճախորդի կողմից բանկին վճարվող հաշվարկային գինը։ Վարկային տոկոսադրույքի դասակարգման հիմքում դրված են՝ վարկի տեսակները, վարկային կազմակերպությունները, վարկի ժամկետները, վարկի օգտագործման ուղղությունները, գործառնությունների տեսակները, տոկոսադրույքի հաշվարկման ձևերը։


== Գրականություն ==
Լ․Հ․ Բադանյան, Ֆինանսներ, դրամաշրջանառություն և վարկ, Երևան 2003թ․։ ISBN 99930-2-773-1
Ա․Հ․ Բայադյան, ֆինանսա-վիճակագրական բացատրական բառարան, Երևան, «Լիմուշ» հրատարակչություն 2008թ․։ ISBN 978-9939-805-14-6
Ռ․Ա․ Թովմասյան, Տնտեսագիտության տեսություն, Հարցեր և պատասխաններ, Երրորդ լրացված, վերամշակված հրատարակություն, Երևան, «Աստղիկ գրատուն» հրատարակչություն 2007թ․։ ISBN 99941-51-12-6
Աստերոիդների ցանկ (173001-173100)

Աստերոիդների ցանկ (172901-173000)  • Աստերոիդների ցանկ  • Աստերոիդների ցանկ (173101-173200)
 Աստերոիդների ցանկ (172901-173000)  • Աստերոիդների ցանկ  • Աստերոիդների ցանկ (173101-173200)
Ֆարահ Զեյնեփ Աբդուլահ

Ֆարահ Զեյնեփ Աբդուլահ (թուրքերեն՝ Farah Zeynep Abdullah, օգոստոսի 17, 1989(1989-08-17), Ստամբուլ, Թուրքիա), թատրոնի և կինոյի թուրք դերասանուհի։


== Կենսագրություն ==
Ֆարահը ծնվել է օգոստոսի 17-ին 1989 թվականին, Բեշիկթաշում, Ստամբուլ, Թուրքիա: Արաբերենից թարգմանած նրա անունը նշանակում է «երջանկություն»: Ֆարահի հայրը` Օման Աբդուլահը Իրանի թուրքմեն է, իսկ մայրը թուրք է և զբաղվում է տնային տնտեսությամբ։ Ֆարահը սովորել է Ստամբուլի «Սեն Միշել» ֆրանսիական լիցեյում (մասնավոր դպրոց), իսկ միջնակարգ կրթությունը ստացել է Մեծ Բրիտանիայում: Ֆարահն ազատ տիրապետում է թուրքերենին, ֆրանսերենին և անգլերենին: Դպրոցական տարիներին Ֆարահն ակտիվորեն մասնակցել է դպրոցական տարբեր բեմադրությունների և դրանցից մեկի համար ստացել է «դպրոցի լավագույն դերասանուհի» տիտղոսը։


== Կարիերա ==
Ֆարահը ֆիլմերում սկսել է նկարահանվել 2010 թվականից։ Նա իր դեբյուտային դերը խաղաց «Անգին ժամանակ» հեռուստասերիալում։ Հաջորդ հեռուստասերիալը, որտեղ նա խաղաց Մեդեհիի դերը «Թիթեռի երազը» սերիալն էր։ 2014 թվականին Ֆարահը նկարահանվեց ռուս արիստոկրատուհի Շուրայի դերը Կուրտ Սեիտ և Ալեքսանդրա հեռուստասերիալում, որտեղ նրա խաղընկերը դարձավ հայտնի թուրք դերասան Քվանչ Տատլըտուղը: Այս դերը Ֆարահին հռչակ բերեց արդեն Թուրքիայի սահմաններից դուրս։ Այնուհետև նա ստացավ դերեր արդեն «Հիշեցրու, եթե կմոռանամ» սերիալում և «Էյլուլ` փոքրիկ պատուհասը» ֆիլմում։
Այնպիսի դերերի համար, ինչպիսիք են Ֆարահի կերտած դերերը «Անգին ժամանակ», «Թիթեռի երազը», «Հիշեցրու, եթե կմոռանամ», դերասանուհին ստացել է 14 կինոմրցանակ։
Իր ազատ ժամանակը Ֆարահը նվիրում է վոկալի դասերին։


== Անձնական կյանք ==
2014 թվականի կեսերից Ֆարահը հանդիպում է Գյոկխան Տիրյակի հետ։ 


== Ծանոթագրություններ ==
Ռովկի (գյուղ, Երշիչսկի շրջան)

Անվան այլ կիրառումների համար տե՛ս՝ Ռովկի (այլ կիրառումներ)Ռովկի (ռուս.՝ Ровки), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վաշինգտոն շրջան (Այդահո)

Անվան այլ կիրառումների համար տե՛ս՝ Վաշինգտոն շրջան (այլ կիրառումներ)Վաշինգտոն շրջան (անգլ.՝ Washington County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 3.771 կմ² է, բնակչությունը՝ 9.977 մարդ (2010 թ. տվյալներով)։ Շրջկենտրոնն է Ուայսեր բնակավայրը։ Կազմավորվել է 1879 թ.։
Բանդունգի կոնֆերանս

Բանդունգի կոնֆերանս, Ասիա-աֆրիկյան կամ Աֆրո-ասիական կոնֆերանս (ինդոն.՝ Konferensi Asia–Afrika), ասիական և աֆրիկյան պետությունների համաժողով։ Տեղի է ունեցել 1955 թվականի ապրիլի 18–24–ին, որին մասնակցում էին Ասիայի և Աֆրիկայի 29 երկրներ՝ մեծամասամբ նորանկախ։ 
Տեղի է ունեցել Բանդունգում (Ինդոնեզիա)։ Նախաձեռնողներից (Հնդկաստան, Բիրմա, Ինդոնեզիա, Պակիստան, Ցեյլոն) բացի կոնֆերանսին մասնակցում էին Աֆղանստանը, Կամբոջան, Չինաստանը, Եգիպտոսը, Եթովպիան, Ոսկե ափը, Իրանը, Իրաքը, Ճապոնիան, Հորդանանը, Լաոսը, Լիբանանը, Լիբերիան, Լիբիան, Նեպալը, Ֆիլիպինները, Սաուդյան Արաբիան, Սուդանը, Սիրիան, Թաիլանդը, Թուրքիան, Հյուսիային և Հարավային Վիետնամները, Եմենը։ 
Բանդունգի կոնֆերանսի մասնակիցները դատապարտեցին գաղութատիրությունը, ռասայական սեգրեգացիան և խտրականությունը, դիմեցին ՄԱԿ–ի Անվտանգության խորհրդին՝ աջակցելու Կամբոջայի, Ցեյլոնի, Ճապոնիայի, Հորդանանի, Լաոսի, Լիբիայի, Նեպալի և միացյալ Վիետնամի ՄԱԿ ընդունվելուն։ 
Եզրափակիչ կոմյունիկեի՝ ընդհանուր խաղաղությանն ու համագործակցությանն օժանդակելու վերաբերյալ հայտարարության հիմքում ընկած էին խաղաղ գոյակցության հինգ սկզբունքները։ Այդ նույն փաստաթուղթը պարունակում էր տնտեսական ու մշակութային համագործակցության, զինաթափման, ատոմային ու ջերմամիջուկային զենքի արտադրությունը, փորձարկումն ու գործադրումն արգելելու, ինչպես նաև վիճելի հարցերը խաղաղ միջոցներով կարգավորելու կոչ։ Բանդունգի կոնֆերանսը նպաստեց Ասիայի և Աֆրիկայի ժողովուրդների ազգային ինքնագիտակցության ամրապնդմանն ու ազատագրական շարժման հետագա զարգացմանը։
Ալսունգայի շրջան

Ալսունգայի շրջան (լատիշ․՝ Alsungas novads), վարչատարածքային միավոր Լատվիայի արևմտյան մասում, Կուրզեմե պատմական մարզում։ Վարչական կենտրոնը Ալսունգա քաղաքն է։ Բնակչությունը 2010 թվականի հունվարի 1֊ի տվյալներով՝ կազմում է 1650 մարդ։
Շրջանի մակերեսը 190 կմ² է։
Շրջանը կազմավորվել է 2009 թվականի հուլիսի 1֊ին։


== Բնակչություն ==
2010 թվականի հունվարի 1֊ին բնակչության թվաքանակը կազմում էր 1650 մարդ (2009 թվականի հունվարի 14֊ին՝ 1688 մարդ)։


=== Ազգային կազմ ===
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․


== Տես նաև ==
Լատվիայի վարչական բաժանում


== Ծանոթագրություններ ==


== Արտաքին հղումներ ==
Ալսունգայի շրջանի պաշտոնական կայք (լատիշերեն)
Միշել Մաքդոնալդ

Միշել Մարլեն Մաքդոնալդ Բյոկե (անգլ.՝ Michele Marlene McDonald Boeke, հունիսի 26, 1952(1952-06-26), Butler, Փենսիլվանիա, ԱՄՆ - հունվարի 23, 2020(2020-01-23), Սաքսոնբուրգ, Բատլեր շրջան, Փենսիլվանիա, ԱՄՆ), բուժքույր, մոդել, Միսս Ամերիկա 1971 մրցույթի հաղթող։


== Կենսագրություն ==
«Միսս Փենսիլվանիա» մրցույթին մասնակցելիս նրան աջակցել է մայրը։ Այդ մրցույթում Միշելը հաղթանակ է տարել։ Հաղթել է նաև «Միսս Ամերիկա» գեղեցկության ազգային մրցույթում։ Գեղեցկության մրցույթում հաղթելու հաջորդ օրը Միշելն ու նրա ծնողներն այցելել են Կի-Բիսքեյն, որտեղ նրանք հանդիպել են ԱՄՆ նախագահ Ռիչարդ Նիքսոնի և նրա կնոջ՝ Փեթ Նիքսոնի հետ։
Մինչ Ֆլորիդա նահանգի Մայամի քաղաքում հուլիսին «Միսս տիեզերք 1971» գեղեցկության միջազգային մրցույթին մասնակցելը Միշելը պակասեցրել է քաշը, ինչի պատճառով ուժասպառ է եղել։ Մրցույթի ավարտին ներառվել է լավագույն 15 մասնակիցների մեջ։
Տասնութ տարեկանում, սովորելով Knoch High School-ում, դարձել է մրցույթի առաջին հաղթողը՝ լինելով վերջին տասը տարիների ամենաերիտասարդ տիտղոսակիրը։ Նա բաց է թողել ավարտական ​​քննությունը և մասնակցել ազգային մրցույթին։ Մրցույթում հաղթելուց հետո վերադարձել է հայրենի քաղաք՝ միջնակարգ դպրոցն ավարտելու համար։ Նրան դիմավորել են հազարավոր մարդիկ և քաղաքային պաշտոնյաներ։ 
Մինչև «Միսս ԱՄՆ» մրցույթին մասնակցելը նա երբեք չի հեռացել նահանգից և չի թռել ինքնաթիռով։ Այցելել է երեսուն նահանգներ և մի քանի երկրներ, ինչպիսիք են Բրազիլիան և Բահամյան Կղզիները։ Մրցանակի փաթեթը կազմել է 5000 ԱՄՆ դոլար, ջրաքիսի մորթով վերարկուն, որը կրկին արժեցել է 5000 դոլար, և 5000 դոլար ստացված վճարներից։
Տիտղոսը հաջորդ հաղթողին հանձնելուց հետո Միշելը նախատեսել է հաճախել բուժքույրական դպրոց։ Միջնակարգ դպրոցի մի տղա տիտղոսի փոխանցումից առաջ՝ վերջին ամսվա ընթացքում, նրան ամուսնության առաջարկ է արել։


== Ծանոթագրություններ ==


== Արտաքին հղումներ ==
Միսս ԱՄՆ-ի պաշտոնական կայք Archived 2006-09-18 at the Wayback Machine.
Կաստելալտո

Կաստելալտո (իտալերեն՝ Castellalto), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 6973 մարդ, բնակչության խտությունը կազմում է 199 մարդ/կմ²։ Զբաղեցնում է 33 կմ² մակերես։ Փոստային ինդեքս՝ 64020, հեռախոսային կոդ՝ 0861:
Բոլշայա Գլուշիցայի շրջան (Սամարայի մարզ)

Բոլշայա Գլուշիցայի շրջան (ռուս.՝ Большеглушицкий район), մունիցիպալ շրջան Ռուսաստանի Դաշնության Սամարայի մարզում։
Ստեղծվել է 1928 թվականին։ Վարչական կենտրոնը՝ Բոլշայա Գլուշիցա։


== Աշխարհագրություն ==
Շրջանի տարածքի մակերեսը կազմում է 2534 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20389 մարդ։ Բնակչության խտությունը կազմում էր 8,05 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գերետսրիդ

Գերետսրիդ  (գերմ.՝ Geretsried), կոմունա Գերմանիայի Բավարիա երկրամասում։
Ենթարկվում է Վերին Բավարյա վարչական շրջանին։ Գտնվում է Բադ Տյոլց Վոլֆրատսհաուզենի շրջանի կազմում։ Բնակչությունը կազմում է 23 306 մարդ (ըստ 2010 թվականի դեկտեմբերի 31-ի). Տարածքը կազմում է 24,65 կմ²։ Պաշտոնական կոդ՝ 09 1 73 126։


== Ժողովրդագրություն ==


== Պատկերասրահ ==

		
		


== Ծանոթագրություններ ==


== Արտաքին հղումներ ==
պաշտոնական կայք Archived 2005-10-25 at the Wayback Machine.
Փորկիս

Փորկիս, ծովային աստվածություն, Պոնտոսի և Գեայի որդին, Ներևսի, Թավմասի, Եվրիբիայի, Կետոյի եղբայրը (նաև վերջինիս ամուսինը), Գրայաների, Գորգոնների, Լադոն դրակոնի, հեսպերուհիների հայրը։ Հոմերոսի մոտ Փորկիսը, Պոլիփեմոսի մոր՝ նիմփա Թոոսայի հայրն է։ Փորկիսի և Հեկատեի միությունից ծնվել է Սկիլան։


== Ծանոթագրություններ ==
Կրուե

Կրուե (ֆր.՝ Crouay), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 529 մարդ, բնակչության խտությունը` 68.43 մարդ/կմ²։ Բնակավայրը զբաղեցնում է 7.73 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 34 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 347 աշխատունակ (15-64 տարեկան)  բնակիչ, որոնցից ակտիվ էին 264-ը, իսկ ոչ ակտիվները` 83։ Ակտիվության ցուցանիշը կազմում է 76,1 %։ 264 աշխատունակ մարդկանցից աշխատել է 251 անձ (133 տղամարդ և 118 կին)։ Գործազուրկ են եղել 13 անձ (5 տղամարդ և 8 կին)։ 83 անաշխատունակներից 14-ը եղել են աշակերտներ կամ ուսանողներ, 46-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժաբչե (այլ կիրառումներ)

Ժաբչե, կարող է վերաբերել՝

Ժաբչե - գյուղ, Ուկրաինայի Ժիտոմիրի մարզի Կորոստենի շրջանում
Ժաբչե - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Ժաբչե - գյուղ, Ուկրաինայի Վոլինի մարզի Գորոխովի շրջանում
Նովոշարեևո

Նովոշարեևո (ռուս.՝ Новошареево, բաշկիրերեն՝ Яңы Шәрәй), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 258 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Պանով

Ալեքսանդր Պանով, (ռուս.՝ Александр Николаевич Панов, հուլիսի 6, 1944(1944-07-06) կամ 1944, Մոսկվա, ԽՍՀՄ), խորհրդային, ռուս դիվանագետ, ճապոնագետ։ Քաղաքական գիտությունների դոկտոր, պրոֆեսոր։


== Կենսագրություն ==
Ավարտել է Մոսկվայի միջազգային հարաբերությունների պետական ինստիտուտը։ 1968 թվականից դիվանագիտական աշխատանքում է։ Պատմական գիտությունների թեկնածու է, քաղաքական գիտությունների դոկտոր։ Տիրապետում է անգլերենին և ճապոներենին։

1961-1962 թվականներին եղել է գծագրիչ։
1968 թվականին՝ ԽՍՀՄ ԱԳՆ Հեռավորարևելյան բաժնի ռեֆերենտ։
1968-1971 թվականներին՝ Ճապոնիայում ԽՍՀՄ դեսպանության կցորդ։
1971-1977 թվականներին՝ Մոսկվայի միջազգային հարաբերությունների պետական ինստիտուտի դասախոս, ավագ դասախոս։
1977-1981 թվականներին՝ երրորդ քարտուղար, Նյու Յորքում (ԱՄՆ) ՄԱԿ-ին առընթեր ԽՍՀՄ մշտական ներկայացուցչության երկրորդ քարտուղար։
1982-1983 թվականներին՝ ԽՍՀՄ ԱԳՆ հեռավորարևելյան երկրորդ դեպարտամենտի առաջին քարտուղար։
1983-1988 թվականներին՝ Ճապոնիայում ԽՍՀՄ դեսպանության խորհրդական։
1988-1991 թվականներին՝ ԽՍՀՄ ԱԳՆ Խաղաղօվկիանոսյան տարածաշրջանի և Հարավարևելյան Ասիայի վարչության պետ, բաժնի վարիչ։
1991-1992 թվականներին՝ Ռուսաստանի ԱԳՆ Խաղաղօվկիանոսյան տարածաշրջանի և Հարավարևելյան Ասիայի դեպարտամենտի տնօրեն։
1992 թվականի փետրվարի 10-ից 1993 թվականի նոյեմբերի 1-ը՝ Կորեայի Հանրապետությունում Ռուսաստանի Դաշնության արտակարգ և լիազոր դեսպան։
1993 թվականի դեկտեմբերի 30-ից 1996 թվականի հոկտեմբերի 15-ը՝ Ռուսաստանի արտաքին գործերի նախարարի տեղակալ։
1996 թվականի սեպտեմբերի 6-ից 2003 թվականի դեկտեմբերի 25-ը՝ Ճապոնիայում Ռուսաստանի Դաշնության արտակարգ և լիազոր դեսպան։
2004 թվականի ապրիլի 29-ից 2006 թվականի հունիսի 20-ը՝ Նորվեգիայում Ռուսաստանի Դաշնության արտակարգ և լիազոր դեսպան։
2006 թվականի հուլիսի 1-ից 2010 թվականի դեկտեմբերի 1-ը՝ Ռուսաստանի Դաշնության ԱԳՆ Դիվանագիտական ակադեմիայի ռեկտոր։Ներկայումս աշխատում է ՌԳԱ ԱՄՆ և Կանադայի ինստիտուտի գլխավոր գիտաշխատող և համատեղության կարգով Մոսկվայի Միջազգային հարաբերությունների պետական ինստիտուտի պրոֆեսոր։


== Դիվանագիտական աստիճան ==
Արտակարգ և լիազոր դեսպան (1992 թվականի փետրվարի 10)։


== Ընտանիք ==
Ամուսնացած է, ունի դուստր։


== Պարգևներ և պատվավոր կոչումներ ==
Պատվո շքանշան (1998)։
«Աշխատանքային խիզախության համար» մեդալ (1986)։
Ռուսաստանի Դաշնության դիվանագիտական ծառայության վաստակավոր աշխատող (2005 թվականի հունիսի 28)՝ վետերանների սոցիալական աջակցության և երիտասարդության հայրենասիրական դաստիարակության ուղղությամբ երկարամյա ակտիվ հասարակական աշխատանքի համար։
Ռուսաստանի Անվտանգության խորհրդի «Միջազգային անվտանգության ամրապնդման գործում ունեցած վաստակի համար» մեդալ (2017)։


== Ծանոթագրություններ ==


== Արտաքին հղումներ ==
Профиль на сайте Ассоциации японоведов
Профиль на сайте Дипломатической академии МИД России
Профиль на сайте МГИМО
Биография на az-libr.ru
Интервью в журнале «Международные процессы»